पाएं अपने शहर की ताज़ा ख़बरें और फ्री ई-पेपरडाउनलोड करें
बाबई तहसील के पास चीलाचौन गांव में गुरुवार सुबह बाघ का मूवमेंट हुआ। नाले किनारे खकरे के पेड़ के नीचे बाघ को देखकर ग्रामीणों के होश उड़ गए। तीन दिन पहले 3 मई की रात को ग्राम गौरागांव में वन विभाग द्वारा लगाए नाइट विजन कैमरे में बाघ नजर आया था।
गुरुवार को गोरा से 2 किमी दूर चीलाचौन में बाघ ग्रामीणों को दिखा। इससे गांव में दहशत का माहौल है। खबर मिलने के कुछ देर बाद सोहागपुर वन परिक्षेत्र के रेंजर टीम के साथ ग्राम चीलाचौन पहुंचे। नाले के पास टीम देखने गई। वहां बाघ के पगमार्ग मिले हैं। बाघ वहां से किसी दूसरी जगह जा चुका था।
रेंजर राजित द्विवेदी ने बताया ग्राम गोरा के पास दो बार बाघ की मूवमेंट दिखी। इस बार गोरा गांव से दो किमी दूर चीलाचौन गांव के समीप नाले में बाघ दिखा है। यह नाला ग्राम गोरा व चीलाचौन को कवर करता है। संभवत: गोरा गांव में जिस बाघ की मूवमेंट हो रही थी, वहीं बाघ चीलाचौन आया होगा। गौरागांव के रास्ते व नाले किनारे अलग-अलग दो पिंजरे लगाएं है। एसडीओ रचना शर्मा ने बताया कि गांव के पास बाघ का मूवमेंट दिख रहा है। मुनादी कराकर ग्रामीणों को सावधानी बरतने के लिए कहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn